4. Kontingenciaelmélet – feladat

**A Humán Erőforrás Menedzsment kihívásai dinamikusan változó környezetben**

Az emberi erőforrás (HR) a vállalat létfontosságú hajtóereje. Nem újdonság, hogy a szervezeti vezetőknek komplex és dinamikusan változó környezetben kell a humán erőforrás menedzsment (HRM) kihívásaival megküzdeniük.

**Az Ön feladata PESTEL-elemzés készítésével szisztematikusan összegyűjteni azon külső (makro) környezeti jellemzőket, melyek a szervezetek HRM tevékenységére hatással vannak!**

A makrokörnyezet elemzésének egyik módszere a PESTEL-elemzés. A PESTEL-elemzés neve mozaikszó, az elemezni kívánt környezeti elemek kezdőbetűiből áll össze. − P – political: politikai környezet − E – economical: gazdasági környezet − S – sociocultural: társadalmi környezet − T – technological: technológiai környezet − E – environmental: természeti környezet − L – legal: jogi környezet.

A vizsgálat során törekedjen arra, hogy minél alaposabban írja le a fenti környezeti elemek szervezetekre ható releváns tényezőit, továbbá megbecsülje azok változását és a változások hatását a szervezetek humán erőforrás menedzsmentjére. (Természetesen, mivel a környezet komplex és dinamikusan változó, így pontos becslést adni lehetetlen. A becslések alapján következő lépésként különböző, jövőre vonatkozó forgatókönyveket /legjobb-legrosszabb-realista eset/ készíthetnénk.)

Ajánlott olvasnivaló (angol nyelven):

Kiesha Frue (2019): PESTLE Analysis for Human Resources: How PESTLE Affects HR. Elérhető: <https://pestleanalysis.com/pestle-analysis-for-human-resources-how-pestle-affects-hr/> Letöltés időpontja: 2020.08.30

Forrás:

Soós Gabriella – Novotny Ádám (2015): Emberi erőforrás gazdálkodás versenykörnyezetben. Líceum Kiadó, Eger. Elérhető: <http://p2014-26.palyazat.ektf.hu/public/uploads/11-eroforras-gazdalkodas_55e9c578a210d.pdf> Letöltés időpontja: 2020.08.30