**4 Feladat – Kontingenciaelmélet**

**Legkevésbé preferált munkatárs (LPC) skála – Fiedler kontingencia elmélete alapján**

1. **Határozza meg vezetői stílusát!**

Az alábbi táblázat segítségével értékelheti magát az LPC skálán. Jelölje válaszait, szem előtt tartva, **mit gondol azokról az emberekről, akikkel a legkevésbé szeretne együtt dolgozni?** (1- teljes mértékben negatív…4-inkább negatív, 5 – inkább pozitív, 8- teljes mértékben pozitív a véleménye ezekkel az emberekkel kapcsolatban?)

Negatív Pontszám Pozitív

Kellemetlen 1 2 3 4 5 6 7 8 Kellemes

Elutasító 1 2 3 4 5 6 7 8 Elfogadó

Feszült 1 2 3 4 5 6 7 8 Nyugodt

Hűvös 1 2 3 4 5 6 7 8 Szívélyes

Unalmas 1 2 3 4 5 6 7 8 Érdekes

Becsmérlő 1 2 3 4 5 6 7 8 Hűséges

Nem együttműködő 1 2 3 4 5 6 7 8 Együttműködő

Ellenséges 1 2 3 4 5 6 7 8 Támogató

Óvatos 1 2 3 4 5 6 7 8 Nyitott

Nem őszinte 1 2 3 4 5 6 7 8 Őszinte

Barátságtalan 1 2 3 4 5 6 7 8 Barátságos

Tapintatlan 1 2 3 4 5 6 7 8 Tapintatos

Megbízhatatlan 1 2 3 4 5 6 7 8 Megbízható

Komor 1 2 3 4 5 6 7 8 Vidám

Civakodó 1 2 3 4 5 6 7 8 Békés

**Most kiszámíthatja az LPC-pontszámot az összes beírt szám összesítésével. Pontszámát a következőképpen értelmezheti:**

73 és annál magasabb: Ön egy kapcsolat-orientált vezető.

54 és annál alacsonyabb: Ön egy feladatorientált vezető.

55 és 72 között: A kettő keveréke, és Önön múlik, hogy melyik vezetési stílus felel meg a legjobban Önnek.

Fiedler kontingenciaelmélete nem az egyetlen kontingenciaelmélet. A kontingenciaelmélet egy általános elmélet, amely szerint nincs egyetlen, a legjobb módszer a szervezet felépítésére és a csapat vezetésére. Ehelyett ennek legjobb módja a helyzet függvénye. Tehát a kontingenciaelméletek megvizsgálják, hogyan lehet a legjobban irányítani a csapatát vagy szervezetét különböző helyzetekben.

Fontos megjegyezni, hogy Fiedler elméletében a vezetési stílus rögzített. Nem változtathatja meg a vezető a stílusát, hogy megfeleljen a helyzetnek. Ehelyett a vezetőket kell olyan helyzetbe hozni, amely megfelel a stílusának.

Ez ellentmond a modernebb kontingenciaelméleteknek, például a szituációs vezetésnek, melyre a 7. Vezetői stílus és vezető szerepek fejezetben térünk ki.

Két fontos tényező szerepel Fiedler kontingenciaelméletében: a vezetési stílus és a szituációs előny. Eddig az egyik tényezőt, a vezetési stílust vizsgáltuk.

**2. lépés: Értse meg helyzetét!**

Gondoljon arra a konkrét helyzetre, ahol vezetői szerepet tölt be. A helyzet megértése érdekében válaszoljon a következő kérdésekre:

* Magas vagy alacsony a csapaton belüli bizalom szintje (milyenek a tagok közti kapcsolatok)?
* A feladatok homályosak vagy egyértelműek és érthetőek (milyen a feladatok strukturáltsága)?
* Alacsony vagy magas az Ön tekintélye (milyen a pozíciójához tartozó hatalom mértéke)?

A kérdések megválaszolásának legegyszerűbb módja, ha az egyes válaszokat 1-től 10-ig pontozza, a 10 pedig a legmagasabb értéket jelenti.

A szituációk lehetnek erősen kedvezőek, erősen kedvezőtlenek és vegyesen előnyösek.

Fiedler úgy vélte, hogy a helyzet akkor erősen kedvező, ha:

* A vezető és a követők között nagy a kölcsönös bizalom és tisztelet.
* A feladat világos és ellenőrizhető.
* A követők elfogadják a vezető hatalmát.

Erősen kedvezőtlen a helyzet, ha mindhárom pont ellenkezője az igaz.

Fiedler szerint a feladatorientált vezetők akkor érik el a legjobb eredményt, ha erősen kedvező vagy erősen kedvezőtlen helyzetekkel szembesülnek. Vegyesen előnyös helyzetekben a kapcsolat-orientált vezetők érik el a legjobb eredményt.

Források:

Fiedler, F. E. (1967): A Theory of Leadership Effectiveness, McGraw-Hill Inc.,US

<https://expertprogrammanagement.com/2018/11/fiedler-contingency-theory/>

<https://www.businessballs.com/leadership-models/contingency-model-fred-fiedler/>