Feladat – Szervezeti struktúra

**A SZERVEZETI STRUKTÚRA TERVEZÉSE ÉS A SZERVEZETI JELLEMZŐK ÉRTÉKELÉSE mini-eset**

Apa és fia családi vállalkozása 2007-ben indult, mezőgazdasági termékek kereskedelmével foglalkoztak (vetőmag, növényvédőszer, műtrágya). A cégforma 2010-re Kft., 6 főt alkalmaznak, akik közül 2 fő a vásárlás lebonyolításával, 2 fő az értékesítéssel, 2 fő pedig az adminisztratív munkákkal foglalkozik. Eközben a tulajdonosok is aktívan dolgoznak: ők szerzik a cég számára az új megrendelőket, amiből akad is bőven. A vállalat folyamatosan szerzi az újabb piacokat, és a Tiszántúlon már ebben az ágazatban 20%-os piaci részesedést ért el.

A két vezető úgy dönt, hogy a vállalkozás profilját kiterjesztik, és a jövőben nemcsak kereskednek ezekkel a termékekkel, hanem gyártani is fogják őket. Sőt, nemcsak a növénytermesztésbe, de az állattenyésztésbe is szívesen beruháznának: ezentúl élőállatokkal is gazdálkodnának, és élelmezési célra alkalmas hústermékek előállításával is foglalkoznának. Az átalakuláshoz szükséges pénzügyi és fizikai erőforrások rendelkezésre állnak. A tulajdonos jelentősen bővítené a megvalósításhoz a vállalat dolgozóinak létszámát, legfeljebb 100 főig. Minimálisan létrehozandó szervezeti egységek az alábbiak: funkciók (pénzügy-számvitel, hr, informatika, marketing, jog, biztonsági szolgálat), divíziók (kereskedelem, növénytermesztés, állattenyésztés, feldolgozó és csomagoló üzem).

Válaszolja meg az alábbi kérdéseket:

**1. Milyen változásokon ment keresztül a szervezeti struktúra? Ábrázolja az állomásokat!**

**2. Magyarázza, hogyan és miért változtak egyes elsődleges szervezeti jellemzők!***1. munkamegosztás (ki, mit csinál) A) centralizáció és decentralizáció  
2. hatáskör megoszlása (ki, kit utasít) B) hierarchia nagysága   
3. koordináció (ki, kivel működik együtt) C) utasítások egységessége*

**3. Mennyire standardizált, szabályozott és formalizált a szervezet működése?**

**4. Végeredményben milyen konfiguráció és melyik szervezeti forma alkalmazása lenne a leginkább, és melyik a legkevésbé hatékony? Miért?**