Feladat – Szervezeti formák

**Kevert szervezeti formák, strukturális komplexitás.**

Tekintse át a Budapesti Gazdasági Egyetem jelenleg hatályos szervezeti organogramját.

A szervezeti struktúra modellekről tanultak alapján próbálja meg elemezni azt! (Alternatívaként egy BGE-n működő diákszervezet struktúráját is elemezheti.)

Vajon mennyire standardizált, szabályozott és formalizált a szervezet működése?

Vizsgálatában térjen ki a következő elsődleges és származtatott strukturális jellemzőkre:

1. *munkamegosztás* (ki, mit csinál)
2. *hatáskör megosztása (ki, kit utasít)*
3. *koordináció (ki, kivel működik együtt)*
4. *konfiguráció (milyen formában működik a szervezet)*

Melyik szervezeti modell(eke)t fedezte fel az organogramban? Az elméletben megismert „tiszta” modellek a valóságban gyakran keverednek. Vajon mi lehet ennek az oka? Próbálja meg a lehető legtöbb jellemzőt azonosítani!